■^ 44 ^ 



Tak burde tage det til Videnskabens Fremme og Fædrelandets 

 Hæder skjænkede Fond under sin Varetægt. 



Efterat Præsid enten derpaa havde opfordret Medlemmerne 

 til at ytre sig om Sagen, tog Selskabets ældste tilstedeværende 

 Medlem, Etatsraad Bendz Ordet for at udtale, at Præsidenten 

 vistnok fuldelig havde udtrykt hvad der i Almindelighed bevæ- 

 gede sig hos Medlemmerne, da de den 25de September mod- 

 toge den ligesaa glædelige som overraskende Meddelelse. Han 

 følte, at han ikke alene for sin Del maatle slutte sig til Præsi- 

 dentens Konklusion, men ogsaa turde opfordre sine Kolleger til 

 at gjøre det Samme, og til med Glæde og Tak at modtage del 

 storartede og hædrende Tilbud uden al Diskussion. 



Da efter skeet Opfordring Ingen begjærede Ordet lod Præ- 

 sidenten afstemme om Modtagelsen af Tilbudet under de i 

 •»Udkast til Statuter for Carlsbergfondet« knyttede Betingel- 

 ser. Alle tilkjendegave deres Samstemning ved at rejse sig, og 

 Selskabet overtog saaledes enstemmig det Hverv, som Stifteren 

 havde tiltænkt det. 



Et af Præsidenten foreslaaet Udkast til en Svarskri- 

 velse til Kapilajn Jacobsen fandt almindelig Tilslutning, og 

 Selskabet vedtog at lade den overbringe af Præsidenten, 

 (Madvig), Sekretæren (Steenstrup), samt det ældste tilstede- 

 værende Medlem af hver Klasse: Etatsraad Bendz og Etatsraad 

 Westergaard. 



Endelig vedloges det at betragte Meddelelsen som konfi- 

 dentiel, indtil Præsidenten den 2den Oktober havde forebragt 

 den for Selskabets ophøjede Protektor, H. M. Kongen. 



